Пуснаха през задния вход на полицията в Петрич майката на изоставеното бебе, бабата и дядото си искат внучката от социалните | Вестник СТРУМА\nПуснаха през задния вход на полицията в Петрич майката на изоставеното бебе, бабата и дядото си искат внучката от социалните\nДата: 22.10.2019 / 13:55\nПрез задния вход на полицейското управление в Петрич бе освободена днес около обяд 37-годишната А. Азова от с. Старчево, която изостави новороденото си бебе в петричката поликлиника. Тя бе задържана в ареста за 24 часа, направила е пълни самопризнания пред разпитващите я, въпреки че първоначално отричала момиченцето да е нейно. При разпита в полицията, плачейки, Азова първо твърдяла, че новороденото не е нейна рожба, а на приятелка, която била пребита от мъжа си и й го дала, за да го спаси. По-късно обаче си признала, че рожбата е нейна, но я оставила, защото я било срам, че е родила, след като е разведена. Нямала подкрепата и на семейството си в лицето на майка й, баща й и нейния брат, а също и че синът й бил голям, на 14 години, и не искала да го кара да се срамува пред съучениците. В Старчево никой не знаел, че тя е бременна.\nНа любопитни факти по случая се натъкна репортер на „Струма“. На 13.10.2019 г. А. Азова е била на екскурзия с майка си в Хаджидимово, което предполага, че тя все още не е била родила. Според източници от разследването Азова е родила в апартамент в Петрич, който бил нает от нейния приятел от Пловдив. Именно там жената няколко дни е отглеждала бебето, преди да вземе фаталното решение да го остави пред кабинетите на лекарите в петричката болница.\nАзова живее в с. Старчево, в триетажната къща на родителите си. Майка й работи в шивашки цех в селото, баща й бил инвалид, а самата Азова работи в петричка шивашка фирма.\nНовороденото ще бъде настанено в приемно семейство до установяването на биологичните родители, ще бъде направен ДНК тест както на Азова, така и на бебето. Към момента по случая е образувано досъдебно производство.\nМеждувременно ситуацията придоби нов ракурс, бабата и дядото на изоставеното бебе в поликлиниката в Петрич пуснаха документи в социалната служба в южния град, че си искат бебето у дома. Дядото Харизан е категоричен, че не е знаел, че дъщеря му е бременна, тъй като тя имала тайна връзка с мъж от Пловдив. Но сега, когато истината стана явна и публична, те искат внучката си обратно в дома им при дъщеря им Ани.\nАни Азова е изпаднала в тежка депресия след инцидента. Тя се прибрала днес след освобождаването й от полицията в Старчево, видимо съсипана.\nПредишна : Деси Радева впечатли с елегантна рокля в Токио\nСледваща : Издирват 18-г. избягал затворник\nС 25 гласа „за” преизбраха Михаела Крумова за пред...


Amazon обещава амбициозна РС игра и наема разработчици | Игри | PC World България\nКомпанията Amazon по принцип няма амбициите да се класира сред най-големите разработчици на игри, въпреки че все пак има някои неголеми собствени заглавия за мобилни устройства и Fire TV приставки. Това положение обаче може и да се промени скоро, ако се съди от последния игрови анонс от страна на компанията. А той е поднесен по начин, който оставя впечатление за подготовката на сериозна РС игра от клас ААА (т.е. такава с милионен бюджет за разработка, маркетинг и разпространение).\nНай-добрите услуги за слушане на аудиокниги\nGoogle = шантаж, нечестна конкуренция и манипулирано търсене\nAmazon, игра, ААА, гейминг, Twitch, Amazon cloud, гейм индустрия\nКазано по-точно, в съобщението на компанията се говори за “амбициозна” игра, която използва най-новите технологии. За съжаление, конкретните сведения за въпросната игра са малко, но все пак става ясно, че в играта ще бъде въвлечена онлайн стрийминг услугата Twitch (ясно как) и фирмения облак Amazon cloud (засега не много ясно как и в каква степен).\nПрочетете още: Amazon започва да предлага помощ в домакинството\nСъобщава се също, че над новата игра на Amazon работят множество опитни разработчици, някои от които дори са назовани по име, като Клинт Хокинг (разработвал Far Cry и Splinter Cell) и Ким Суифт (Portal). По-нататък се споменават само разработките, в които новите сътрудници на Amazon са вземали участие: World of Warcraft, BioShock, Half-Life 2, Left 4 Dead, Dota 2, Halo, Infamous, Middle-earth: Shadow of Mordor, The Last of Us.\nБезспорно впечатляващ списък от игри, който е повече от явен намек за амбициите на компанията, след като тя е успяла да примами толкова програмисти. А примамването всъщност продължава, ако се съди от списъка с обявените свободни позиции в Amazon, по-голямата част от които са свързани именно с разработка на игри.\nКакво точно ще излезе от цялата тази работа вероятно ще разберем след година-две.\nНай-добрите услуги за слушане на аудиокнигиAmazon раздава безплатно играта Game Of Thrones за AndroidGoogle = шантаж, нечестна конкуренция и манипулирано търсенеAmazon завзе 28% от пазара на облачни услуги\n"Amazon обещава амбициозна РС игра и наема разработчици"


Компютър Lenovo ThinkCentre Edge S500 Core i7 с Windows 10 Home цена 591 лв. код 319941\nНачало » Всички компютри » Lenovo ThinkCentre Edge S500 Цена » Компютър Lenovo ThinkCentre Edge S500 Core i7 с Windows 10 Home\nБързина: 7.82 от 10\nЦена: 591.46 лв. BGN 2020-09-07 https://com6.com/lenovo-thinkcentre-edge-s500-2402774796 Получавате 6 точки по програма за лоялност.\nКОМПЮТЪР LENOVO THINKCENTRE EDGE S500 CORE I7 С WINDOWS 10 HOME КОМПЮТЪР LENOVO THINKCENTRE EDGE S500 CORE I7 С WINDOWS 10 HOME Оценен като бърз. Оценен като изгоден. Компютър Lenovo ThinkCentre Edge S500 втора употреба А клас. Windows 10 Home Intel Core i7 4790S 3200MHz 8MB DDR3 8192MB 500 GB SATA Slim DVD-RW Slim Desktop Card Reader. Оценка за бързина: 41525 точки. Оценка за ефективност: 277 точки. 319941 https://com6.com/image/cache/data/snimki_auto/7c89c2430644485146f0f6d1163443981-1080x1080.jpg\nСпецификация на Компютър Lenovo ThinkCentre Edge S500 Core i7 с Windows 10 Home\nОценка за бързина 41525\nОценка колко е изгоден 277\nОписание на Компютър Lenovo ThinkCentre Edge S500 Core i7 с Windows 10 Home\nКолко е изгоден: 6.12 от 10\nТози компютър е оценен като бърз, защото неговата оценка за бързина е по-висока от 6 звезди. Оценката за бързина на този компютър е точно 7.82 звезди (от максимални 10). Тази оценка е изчислена като са взети предвид: скорост на процесора, кеш памет на процесора, скорост на паметта и други. Относно бързината имайте предвид, че добавянето на SSD ще направи компютъра да зарежда от 3 до 15 пъти по-бързо. Вижте тестове тук. Поради тази причина силно препоръчваме да маркирате допълнителната опция SSD по-горе.\nТози компютър е оценен като изгоден, защото неговата оценка за ефективност е по-висока от 6 звезди. Оценката за ефективност на този компютър е точно 6.12 звезди (от максимални 10). Тази оценка е изчислена като сме съпоставили бързината на компютъра и неговата цена. Когато тази оценка е по-висока означава, че получавате повече бързина за по-малко пари.\nОценен като бърз. Оценен като изгоден. Компютър Lenovo ThinkCentre Edge S500 втора употреба А клас. Windows 10 Home Intel Core i7 4790S 3200MHz 8MB DDR3 8192MB 500 GB SATA Slim DVD-RW Slim Desktop Card Reader\nОценка за бързина: 41525 точки.\nОценка за ефективност: 277 точки.\nАко имате въпрос за КОМПЮТЪР LENOVO THINKCENTRE EDGE S500 CORE I7 С WINDOWS 10 HOME, попълнете полето по-долу и натиснете върху синия бутон.\nКомпютър Lenovo ThinkCentre Edge S500 Core i7 с Windows 10 Home\tможе да бъде закупен на кредит с TBI Bank. Изберете брой месеци от калкулатора по-долу, за да видите детайли и точни суми. Специално за Вас, нашите клиенти, успяхме да договорим нови по-ниски лихвени проценти. По-ниските проценти са валидни, ако изберете период от 6 или повече месеца. Условия и важни детайли свързани с покупка на кредит можете да видите тук: условия TBI Bank. За да кандидатствате е необходимо да натиснете върху бутона "КУПИ" и да следвате стъпките.


Възобновяема енергия от природата\nИзвличане на възобновяема енергия от природата за отопление на сгради\nТермопомпа HELIOTHERM. Официален партньор на HELIOTHERM за България: МУЛТКЛИМА ЕООД\nКакво e геотермия?\nГеотермия е дял от геофизиката, изучаващ източниците на топлинна енергия в земните недра и разпределението на температурата в земните слоеве.\nВ разговорния език думата геотермия е по-популярна като процес на извличане на топлинна енергия от земните недра чрез термопомпи и използването на тази енергия за отопление на сгради.\nКакво e геотермална енергия?\nГеотермална енергия е топлинната енергия, съдържаща се в земните недра. Просмукваните през земната кора води слизат към центъра на земното ядро и се нагряват до високи температури от горещите скали. Една част от загрятите води се издига обратно до земната повърхност във вид на горещи извори и гейзери.\nДруга част от водите остават затворени под повърхността. Тези горещи води образуват\nт. нар. геотермални резервоари - екологично чисти неизчерпаеми източници на геотермална енергия. Практически земната кора представлява неизчерпаем източник на топлина и спада към т. нар. възобновяеми енергийни източници.\nВажно е да се знае, че температурата на земната кора на дълбочина 3 метра е около\n12-16 °С. При това тази температура остава постоянна независимо от сезона!\nСхема на постоянните температури на почвата през годишните сезони.\nПочвата около вашия дом, около административната или производствената ви сграда, е неизчерпаем източник на топлинна енергия, който може да използвате!\nКак може да извличате геотермална енергия от вашия терен?\nЗа хората понятието топлина е доста относително. Вода под 20 °С наричаме студена.\nЗа техниката обаче и "студената" вода в кладенеца съдържа топлина. Именно тази топлинна енергия в земната кора, наречена геотермална енергия, може да се извлича чрез термопомпа.\nПо аналогия на водните помпи, които изпомпват вода, термопомпите "изпомпват" топлина от земната кора. По този начин термопомпените инсталации ви дават възможност да получавате от природата неизчерпаема геотермална енергия за вашия дом или административна сграда.\nТермопомпени инсталации за извличане на геотермална енергия за отопление на сгради\nЗа какво може да използвате геотермалната енергия?\nЧертежи на термопомпени инсталации за извличане на геотермалта енергия за отопление на сгради\nГеотермалната енергия (топлинната енергия от земните недра) извлечена чрез термопомпи може да се използва за:\n•\tОтопление на сгради.\n•\tОхлаждане на сгради.\nПриложението на термопомпите за климатизация в жилищния и индустриалния сектор е алтернатива на конвенционалните системи изградени от чилър и котел. Практически една и съща машина, посредством реверсивен вентил, е в състояние да смени функциите на изпарителя и кондензатора, и така да доставя топлина през зимата и обратното - прохлада през лятото. Такава термопомпена система „отопление-охлаждане” е много ефективна и има по-кратък срок на изплащане на първоначалната инвестиция.\n•\tЗагряване на вода за битови нужди\nТермопомпата може да осигури целогодишно снабдяване с евтина топла вода за бита с температура 60 °С дори през лятото.\n•\tЗагряване на вода за басейни и др.\nГеотермалната термопомпена инсталация за отопление на къщата може да се използва и за затопляне на вода за басейн. Системата може да бъде настроена автоматично да поддържа желаната температура на сградата и да отвежда излишната топлина към басейна през пролетта и есента. Тази система прави геотермалното отопление още по-ефективно.\nКаква е ефективността на термопомпените системи?\nЗа да отнемете геотермална енергия от подпочвената вода (тяло с ниска температура,\nоколо 12-16 °С) и да я предадете на отоплителната система на сградата (тяло с по-висока температура от тази на подпочвената вода), трябва да изразходвате електроенергия за задвижване на термопомпата.\nРазходът на електроенергия за термопомпата спрямо получената топлинна енергия е 1 : 4,8!\nТова означава, че влагате 1 kWh електроенергия, а получавате 4,8 kWh отоплителна мощност!\nПолучавате близо 5 пъти повече!\nПо този начин термопомпените системи ви осигуряват над 80% икономия на електроенергия за отопление в зависимост от използваната термопомпа и отоплителните тела в сградата.\nТермопомпените системи са още по-икономични, когато електричеството за термопомпите, се добива от слънчевата енергия чрез соларни елементи. Повече за соларните системи може да прочетете ТУК.\nКои коефициенти определят ефективността на термопомпите? Какво е COP и EEF?\nПрез зимния сезон термопомпените системи се използват за отопление на сградите. За да се повиши тяхната ефективност и да се намали срокът на изплащането им, термопомпените системи през летния сезон се ползват за климатизация (охлаждане) на помещенията.\nКои характеристики описват ефективността (икономичността) на термопомпите?\nCOP (Coefficient Of Performance) e характеристика, описваща ефективността на термопомпата в режим на отопление. Той показва колко топлинна енергия в kWh ще получим от термопомпата при разход на 1 kWh електроенергия.\nПример: Ако термопомпата има COP = 5, за 1 kWh електроенергия ще получим от нея 5 kWh топлинна енергия.\nEER (Energy Efficiency Ratio) е характеристика, описваща ефективността на термопомпата в режим на охлаждане. Той показва какво охлаждащото въздействие в kWh ще получим при при разход на 1 kWh електроенергия.\nПример: Ако термопомпата има EER = 6, за 1 kWh електроенергия ще получим от нея 6 kWh охлаждаща енергия.\nИ двете характеристики (COP и EER) се отнасят за дадена точка от системата и стойностите им са валидни за условията, при които е извършен тестът на термопомпата.\nОт какво зависи коефициентът COP?\nCOP зависи основно от 2 фактора:\n1. От конструкцията на термопомпата.\nТова прави едни термопомпи по-добри от други, съответно обуславя разликата в цената. Важно е да се знае, че правилно подбрана и инсталирана термопомпа ще работи над 20 години и по-голямата начална инвестиция в по-добра термопомпа ще се изплати значително по-бързо.\n2. От отоплителните тела в сградата.\nВажно е да се знае, че едно помещение може да се затопли до температура 20-22 °C чрез различна температура на подаваната топла вода и това зависи от вида на отоплителните тела в помещението.\n1. При подово отопление отоплящата вода е достатъчно да бъде загрята до температура 35-45 °C.\nВ този случай ще имате COP = 5,48\n2. При вентилаторните конвектори водата трябва да е затоплена около 45–55 °C.\nВ този случай COP = 4,07\n3. При някои видове радиатори може да се наложи водата да бъде загрята до температурата\nнад 60 °C. COP = 3,23\nОт примера се вижда, че COP (факторът на конверсия) зависи не само от конструкцията на термопомпата, но и от отоплителното тяло, което използвате. Очевидно използването на подово отопление или комбинация от подово отопление и вентилаторни конвектори повишава чувствително ефективността на отоплителната термопомпена инсталация.\nВъв всички случаи е задължително проектирането да се извърши от опитен проектант. Практиката показва, че не всеки ОВ проектант може правилно да проектира отоплителна инсталация с термопомпа, защото термопомпите като агрегати са по-близко до хладилните машини, отколкото до водогрейните котли.\nКакво не трябва да забравяме при избора на термопомпа?\nВажно е да не се забравя, че при избора на термопомпа цената е най-маловажният фактор!\nПо-съществен е нейният COP. Защото, ако сте избрали термопомпа с висок COP от производител с традиции, съобразно проект, изработен от опитен проектант, разликата в цената ще се изплати в кратък срок от по-голямата икономия на електроенергия на инсталацията.\nВсеки компромис при избора на термопомпа намалява ефективността на термопомпената инсталация и удължава срокът на нейното изплащане.


Регламентът е променен и отборите са разделени на три равнища – „А“, „В“ и „С“, с които се играятмачовете от европейските първенства. И само победителите от по-долните групи се класиран в по-горно ниво. Затова България , която е участник в група „В“ не може да се класира по-напред от девето място в крайното класиране, което пък дава право на промоция в група „А“. Това се случва на шампионата в София през 1985 г., докогато България е в група „В“.\nМачове на България: в група „В“ – 0:4 с Румъния, 0:8 със СССР, 14:2 с Турция, за 9-16 място – 5:3 с Белгия, 2:2 с Швеция. Отборът на България заема 11-о място в крайното класиране.\nМачове на България: в група „В“ – 8:5 с Полша, 10:5 с Белгия, 9:8 с Швеция, 8:3 с Франция, 3:3 с Чехословакия, 4:1 с Австрия, 3:3 с Великобритания. Отборът на България заема 11-о място в крайното класиране. Финалният мач на шампионата се ръководи от българския съдия Никола Ексеров заедно с Димитър Перниклийски, също българин, но тогава вече с шведски паспорт.\nМачове на България: в група „В“ – 10:4 с Франция, 2:4 с Гърция, 9:7 с Великобритания, 6:3 с Швеция, 6:2 с Чехословакия, 8:3 с Полша. Отборът на България заема 10-о място в крайното класиране.\nМачове а България: в група „В“ – 14:2 с Финландия, 6:6 с Чехословакия, 12:4 с Швейцария, 9:8 с Полша, 7:4 с Великобритания, финална група – 7:7 с Франция, 8:8 с Гърция. Отборът на България заема 11-о място в крайното класиране.\nМачове на България: в група „В“ – 7:6 с Швеция, 8:7 с Франция, 22:4 с белгия, 7:11 с Гърция, 15:9 с гърция, 12:8 с Австрия. Отборът на България заема 10-о място в крайното класиране.\nМачове на България в група „Б“ – 8:8 с Полша, 7:5 с Франция, 16:5 с Белгия, 11:3 с Малта, 4:12 с Румъния, 14:6 с Швеция, 10:9 с Великобритания. Отборът на България заема втор о място в група „В“ и се класира за квалификацията за група „А“, в която с равен мач и победа над Холандия при размененото гостуване влиза в група „А“.\nМачове на България: в група „А“ – 5:11 с ФРГ, 2:10 с Югославия, 3:8 с Румъния, 6:14 с Испания, 6:8 със СССР, 4:8 с Унгария, 5:7 с Унгария. Отборът на България заема 8-о място в крайното класиране.\nМачове на България: в група „В2“ – 10:5 с Австрия, 8:8 с Холандия, 4:16 със СССР, четвъртфинална група – 6:13 с Югославия, 8:16 с Румъния, 8:5 с Фрация, в групата за 7-10 място – 7:14 с Унгария. Отборът на България заема 10-о място в крайното класиране. Финалният мач на първенството е ръководена от българския съдия Никола Лалов.\nМачове на България: в група „В1“ – 11:13 с Югославия, 6:12 с Полша, 10:10 с Холандия. В групата за 13-16 място – 13:9 с турция, 13:7 с Великобритания, 21:13 с Дания. Отборът на България заема 13-о място в крайното класиране.


Караянчева води листата на ГЕРБ, партията ще се бори за мандат от Кърджали – Арда нюз\nКараянчева води листата на ГЕРБ, партията ще се бори за мандат от Кърджали\n11/10/2021 Арда нюз Водещи, Избори\n„Тръгваме за по-високи резултати, за мандат към Народното събрание и за да покажем, че не сме партия еднодневка“, заяви след като регистрира листата за народни представители на ГЕРБ нейният водач Цвета Караянчева.\n„В листата ни има представители на почти всички общини в областта, на различни професии и мисля, че това е заявка за сериозен успех“, подчерта Караянчева.\nТя допълни, че за ГЕРБ е важно да има висока избирателна активност, защото само така избраните власти са легитимни.\n„Хората искат сигурност. Видяхме,че до момента тези партии, които се писаха за промяната не можаха да направят нищо. Целта ни е да стигнем до възможно повече български граждани, да ги убедим в правилността на нашата политика и това което ние предлагаме като възможност“, коментира бившият парламентарен шеф.\nКараянчева бе категорична, че трябва да върнем България към нормалния ритъм на живот, който беше преди няколко месеца.\nЕто и листата на ГЕРБ в 9МИР Кърджали. Водач е Цвета Караянчева. Втори е кардиологът д-р Милчо Енчев, трети е началникът на земеделската служба в Джебел Гюнай Сали, четвърти е д-р Адам Персенски. На пето място е Маргарита Башлиева, директор на гимназия в Кърджали. Шести в листата е бившият началник на пътното управление Иван Гавазов, седми Джемал Али от Черноочене, на осма позиция е Веселина Юрукова. Девети – Руслан Терзиев и на 10-то място бившият заместник-областен управител Севда Камбурова.


На 22 септември(5-ти октомври нов стил) 1908 година в църквата "Св. четиридесет мъченици" в старопрестолния град Велико Търново българският княз Фердинанд провъзгласява с манифест независимостта на България. До този момент княжеството е васал на Османската империя и всички външнополитически актове изискват одобрение от турския султан, на когото се дължи и васален данък. Независимостта е приета от Турция на 6-ти април 1909 година, а след това и от Великите сили.\nПо силата на Берлинския договор от 13 юли 1878 години, България се определя като васално княжество на Османската империя. Това положение налага множество ограничения на младата Българска държава - както политически, така икономически. Затова първата основна цел след обявяването на Съединението на Източна Румелия с Княжество България е именно постигане на независимост.\nБлагоприятни условия за това настъпват през септември 1908 г. Тогава вниманието на Великите сили е насочено към френско-германския спор за Мароко, а Австро-Унгария се готви да анексира Босна и Херцеговина. В същото време в Истанбул младотурците извършват преврат, а по жп-линията Одрин-Белово избухва стачка. Правителството на Александър Малинов използва момента и конфискува жп-линията. В нощта срещу 22 септември министър-председателят на България посреща българския княз на яхтата "Хан-Крум" край Русе. Оттам цялтото българско правителство и Фердинанд I поемат към Търново, където трябва да обявят Независимостта на България. Царският влак, в който пътуват държавниците, обаче прави почивка по маршрута си на гара Две Могили. Там Александър Малинов написва текста на Манифеста и под него подписите си поставят българският княз и министрите от кабинета.\nНа специална церемония в старопрестолния град Велико Търново в църквата "Св. Четиридесет мъченици" княз Фердинанд прочита Манифеста, с който обявява независимостта на България. Този акт се посреща с голямо въодушевление от целия народ. Хората се поздравяват с думите "честито Царство!".\nДеликатната ситуация, която настъпва след нарушаването на Берлинския договор e успешно разрешена. Първо била спечелена Британската империя, която поставя условието - да започнат преговори между българското правителство и Високата порта. Преговорите започват веднага и българската делегация е водена от Андрей Ляпчев. По време на тях Високата порта иска България да плаща голям данък, тогава в качеството си на министър-председателят Малинов заявява, че независимост не се откупува, дори се стига се до частична мобилизация на българската армия. Русия не желае военен конфликт на Балканите и се заема да посредничи в преговорите. Тя се съгласява да опрости дълга на Османската империя, останал още от Руско-турската война от 1877-78 г., в замяна на което Високата порта се отказва да иска обезщетение от България и признава независимостта й. Официално това става на 6 април 1909 г., след което в продължение на 10 дни европейските сили признават България за царство и за независима държава.\nПубликувано на 19.09.2012 от Булбокс Медия


Това е голяма дървена купа, ръчно изработена от дървото кълбест Явор. Дървото е много здраво и красиво, както може да видите на снимките.\nОт вътре купата е полирана до съвършенство, а от външна страна създава усещането сякаш е смачкано дървото.\nНадявам се да Ви хареса, ако имате въпроси, моля не се колебайте да пишете.\n**Размери: диаметър приблизително 40см, височина 9 см. тегло -3,6кг\nГоляма дървена купа Преглед\nКупа от орех -16лв Преглед


За отсечена глава само лек няма - ЧУДОМИР | Readatory\nЗа отсечена глава само лек няма - ЧУДОМИР\nХАЙДЕ, КАКТО РЕЧЕ БАБА ЯНА…\nОт пролетес го е защракала една глава, щрака, щрака, та очи не може да отвори. И да е поне цялата, а то една територия само над лявото ухо – да има, да има една плесница място.\n– Аз, казва, ако ще мра, самостоятелно ще си умра. Нямам нужда от доктор.\n– А бре, Манчо – рекла му веднъж чина Мина. – Хайде, не щеш доктор, не щеш фелдшер, да извикаме баба Яна врачката тогава. Ще ти прочете, жената, тревица ще ти свари, дано помощ се намери. Какво беше пък туй нещо, какво беше туй чудо!\n– Ако щеш, и Айша циганката доведи. Все ми е едно. Аз виждам, че скоро ще ме пренесат по гръб през село. Прави каквото знаеш!\n– Уроки, синко! Уроки, майка! На лошите уроки си налетял, ами да вземеш да идеш на самодивското кладенче в Усойната. Иди там, вържи червено конче на вършините, плисни се три пъти с водица по челото и три пъти речи: «От ляв човек дошло, да иде в лява гора, дето растат леви клони и леви пръти, леви прът и леви дъбе, дето се ражда ляв дивеч и стърчат леви камъни; ако е дошло от ляв мъж, да му падне лява страна, ако е дошло от лява жена, да й падне лява буза.» Речеш ли го, като с ръка ще ти го отнеме от челото света майка Богородичка. Ще ти светне пред очите и ще забравиш, че е било някога.\n– Остави го, остави го ти него – дръпнала я настрана чина Мина, – неговата глава е дебела и лесно не увира. Остави аз да се разправям нататък. Аз да я нареждам. – И тръгнала да я изпрати. На двора, пред вратника, баба Яна повторила и потретила приказките, запомнила ги чина и вечерта, като го усилила пак болката, убедила го да се съгласи да иде на кладенчето.\n– Тенко! Тенчо бре! Ти не запомни ли онова, дето ми го казваше озарана майка ти до моста бе, сине?\n– Тцъ – обадил се малкият и почнал пак да бере лешници.\n– Хай да му се не види макар и врачките му, и приказките му!\n– Хайде да даде господ каквото рече баба Яна! Хайде – каквото рече баба Яна, каквото рече баба Яна…\nТа една работа, искам да кажа, кога ще я вършиш върши я като свят, ако искаш полза да имаш и удовлетворение. Не става то с: Хайде, както рече баба Яна…


Еманюел Макрон: Китайският “път на коприната” не може да бъде еднопосочен – Труд\nЕманюел Макрон: Китайският “път на коприната” не може да бъде еднопосочен\n08.01.2018 • 12:13\nКитай и Европа трябва да работят заедно по инициативата на Пекин “Един пояс – един път”, заяви Еманюел Макрон днес. Целта й е да изгради съвременен “път на коприната”, който обаче не може да бъде “еднопосочен” според френския президент, предаде Ройтерс.\n“Древните пътища на коприната никога не са били само китайски”, каза Макрон в реч пред университетски преподаватели, студенти и търговци в град Сиан – източна отправна точка на древния Път на коприната. “По дефиниция тези пътища могат да бъдат единствено общи. Ако са пътища, не може да са еднопосочни”, заяви френският държавен глава.\nМакрон предложи на Китай да дадат нов тласък на климатичната битка и да се подготви за поемане на още повече ангажименти срещу глобалното затопляне на следващата конференция за климата, която ще се състои в края на годината в Полша, предаде Франс прес.\nВ речта си Макрон призова за съюз между Франция и Китай в името на “бъдещето на света” и обеща да посещава азиатската страна “поне веднъж годишно”, за да влязат двустранните отношения “в нова ера”.\nПрезидентът на Франция подари на китайския си колега Си Цзинпин 8-годишен кафяв скопен кон от президентския кавалерийски корпус на име Везувий. Изборът на подарък е “безпрецедентен дипломатически жест”, каза Елисейският дворец и заяви, че Си е бил силно впечатлен от 104-мата ездачи, които са го съпроводили по време на последната му визита в Париж през 2014 година.\nПодаръкът е и в отговор на китайската “дипломация на пандите” – първата дама Брижит Макрон стана кръстница на китайска панда, подарена от Пекин на зоопарк край Париж.\nкойто плаща, той поръчва музиката. ако иска да стане неговата, макрон ще трябва да даде нещо екстра…\n20.05.2018 • 22:19\n20.05.2018 • 21:55


НАЙ-УСПЕШНАТА РУСКА ГРУПА „ХОРЪТ НА ТУРЕЦКИЙ“ ЗА ПЪРВИ ПЪТ У НАС - Национално Движение Русофили\n16.09.2014 at 13:07\nНай-известното в света руско музикално супер шоу, чийто диригент е талантливият маестро Михаил Турецкий, ще гостува у нас на 30 октомври, в зала 1 на НДК.\nВ изключителния ансамбъл носещ името „Хорът на Турецкий“ са събрани десет солиста с различни мъжки гласове, които представят истински музикален театър със собствена оригинална режисура, певческо, актьорско и хореографско майсторство. Прословутата руска група ще пее и танцува в зала 1 на НДК, благодарение на продуцентска агенция „БГ Саунд Стейдж“.\n„Хор Турецкий“ се събира през 1990 г. и само две години по-късно получава международна известност. Уникалният формат, който създава маестро Турецкий, и изпълнителското майсторство на неговите солисти са в основата на успеха на шоуто. Вече над 20 години Хорът представя своите програми надлъж и нашир по света, оставяйки възхитена от марката „Турецкий“ публика.\nПрограмите на „Хор Турецкий“ са във всички музикални стилове и жанрове. Благодарение на широкия спектър мъжки гласове, те представят с еднакъв успех и на най-различни езици, най-известните в света песни – от Бах, през Куин до Рамщайн. Творчеството на Хора е огромно. В неговия репертоар са шедьоври на класиката – мюзикъли, опера и оперета, градски романси, шлагери от съветската епоха, еврейска естрада, световни рок и джаз хитове, съвременна поп музика. Изпълненията им са наситени с емоции и просълзяват зрителите независимо дали пеят за любов и отечество или ни припомнят за силата на славянския дух.\nВ ансамбъла „Хор Турецкий“ пеят Михаил Кузнецов – тенор алтино, Олег Бляхорчук – лиричен тенор, Константин Кабо – баритонен тенор, Борис Горячев – лиричен баритон, Алекс Александров – драматичен баритон, Игор Зверев – бас кантанто, Вячеслав Фреш – контра тенор, Евгений Кульмис – бас профундо, Евгений Тулинов – драматичен тенор, и Михаил Турецкий – лиричен тенор. Уникалната колекция от мъжки гласове има общ диапазон от четири и половина октави – от най-ниския – бас профундо, до най-високите – тенор алтино и контра тенор, които успешно заменят женски гласове. Многогласието, вокалните диалози, необичайната сценография и танците на певците са визитната картичка на ансамбъла.\nАнсамбълът е гостувал на най-известните в света сцени: Кремълския Дворец, зала „Октябрский“ (Санкт Петербург), Роял Алберт Хол (Англия), Карнеги Хол (Ню Йорк), Долби Тиътър (Лос Анжелис), Джордан Хол (Бостън) и още над 100 зали в други страни. Феноменалната творческа интуиция на Михаил Турецкий и неограничените музикални възможност на колектива им позволяват винаги да улучват настроението на публиката и да отговарят на нейните интереси и очаквания. Няма значение кога и къде ще чуете за първи път този необикновен хор, винаги ще останате очаровани от неговите изпълнения. Билети се продават в системата на Ивентим и на касата на НДК.\n#група #музиканти #НДК #хор Турецкий


23 / 06 / 2022 230\nKaufland Bulgaria oтĸpи 12-ия cи мaгaзин в cтoлицaтa, ĸoйтo e 62-и зa cтpaнaтa. Toй ce нaмиpa нa изxoдa oт ж.ĸ. "Mлaдocт" 4 - ул. „Околовръстен път“ 271, в близocт дo Бизнec пapĸa. Toвa e втopи мaгaзин нa вepигaтa в cтoличния ĸвapтaл. Инвecтициятa възлизa нa 40 милиoнa лeвa, а пepcoнaлът е 90 дyши. Hoвият мaгaзин e paзпoлoжeн e въpxy 5 xиляди ĸвaдpaтни мeтpa плoщ, oт ĸoитo тъpгoвcĸaтa e 2 500 ĸвaдpaтa. B нeгo ce пpeдлaгaт 18 000 apтиĸyлa. Koнцeпциятa e "onе ѕtор ѕhорріng" и зaпoчвa cъc ceĸтop "Πлoдoвe и зeлeнчyци".\nB нeпocpeдcтвeнa близocт дo тяx ce нaмиpa ceĸциятa зa биo и здpaвocлoвни xpaни, cлeдвaни oт xлaдилници cъc ceзoнни тopти и дoнъти, щaндoвe cъc ceзoнни нexpaнитeлни cтoĸи - ayĸциoнни и тeмaтични пpoдyĸти. B мaгaзинa имa oтдeлeн ĸът зa coбcтвeнaтa мapĸa нa фирмата и вътpeшeн "Фepмepcĸи пaзap".\nЗoнaтa c нaeмaтeли щe пocpeщнe ĸлиeнтитe c миĸc oт ycлyги, пpeдлaгaни oт пapтньopи нa компанията. Hoвocт в мaгaзина e нaвигaциoннaтa cиcтeмa, ĸoятo уĸaзвa нe caмo ĸaтeгopиятa нa пpoдyĸтитe, нo и пoдĸaтeгopиитe им. Bитpинaтa нa "Kayфлaнд" c pибa, мeco, дeлиĸaтecи, caлaти, cиpeнa и мacлини e eднa oт нaй-мoдepнитe в cтpaнaтa, казват oт ĸoмпaниятa. Hapeд cъc cтaндapтнитe ĸacи в cyпepмapĸeтa имa и шecт ĸacи зa caмooбcлyжвaнe.\nOбeĸтът пoлзвa „зeлeнa" eнepгия, ĸъм ĸoятo вepигaтa пpeминa изцялo oт мapт тaзи гoдинa. Cгpaдaтa имa инoвaтивнa ĸлимaтичнa cиcтeмa, ĸoятo ĸoмбиниpa oтoплeниe и oxлaждaнe. Tя нe изпoлзвa гopивa, a ocтaтъчнaтa тoплинa oт xлaдилнитe витpини и пoмeщeния. Xлaдилнaтa инcтaлaция e oт нaй-нoв тип c xлaдилeн aгeнт, ĸoйтo мaĸcимaлнo щaди oĸoлнaтa cpeдa, и e c дo 20% пo-eнepгийнo eфeĸтивнa в cpaвнeниe c пpeдишнитe.\nXипepмapĸeтът paзпoлaгa и c пocлeднo пoĸoлeниe LЕD ocвeтлeниe зa мaĸcимaлнa eнepгийнa eфeĸтивнocт, чpeз ĸoeтo ce пocтигa oĸoлo 30% иĸoнoмия нa eнepгия зa ocвeтлeниe и ce нaмaлявaт вpeднитe eмиcии. Дo ĸpaя нa гoдинaтa щe бъдaт paзпoлoжeни и coлapни пaнeли.\nXипepмapĸeтът paзпoлaгa c 202 пapĸoмecтa и cтaнция зa зapeждaнe нa eлeĸтpoмoбили. Чacт oт пapĸoмecтaтa ca c ocигypeнo ecтecтвeнo зaceнчвaнe чpeз дъpвeни пepгoли и yвивнa pacтитeлнocт.\nДo ĸpaя нa гoдинaтa ĸoмпaниятa плaниpa дa oтĸpиe oщe eдин oбeĸт в Coфия в ĸв. "Гopyблянe" и дa пpoдължи c мoдepнизaциятa нa xипepмapĸeтитe cи в цялaтa cтpaнa.


Как да се справим с мързел? - Здраве - 2019\nСлед друг неуспех да започне нов живот следващата седмица, много от нас се отчаяха и стигнахме до заключението, че не могат преодоляване на мързел и инерция, Междувременно има доста реални начини за преодоляване на тези смущаващи качества или за поставянето им на ваше разположение. Затова мнозина смятат, че мързел е резултат от лоша самодисциплина или липса на характер. Въпреки това, всичко не е толкова просто в този въпрос - често мързел е защитен механизъм за тялото и индикация, че не е необходимо да започнете да прекъсвате стария живот точно сегазащото е изпълнен с по-нататъшна депресия и загуба на сила. Как да се справим с мързел? Нека да разгледаме това.\nНие се борим с мързел: извършваме инвентаризация на делата\nНо ако все още сте страдате от вашата мързел и искате да го преодолеетезапочнете с така да се каже случаи на инвентаризация, Ясно разберете за себе си точно какви неща сте мързеливи да изпълните. В края на краищата, има нещо, което правите с удоволствие, или поне просто правите, без значение какво. По този начин, направете два списъкаa - в първия списък посочете списъка с задачи, които сте мързеливи, а във втория - списъка с дейности, които все още извършвате. След това в двата списъка поставяте пред всеки случай името на лицето, за което то носи най-голяма полза. Може да се изненадате, когато осъзнаете, че не искате да правите много неща, защото те носят ползи не на вас, а на други хора.\nТака например, някой е мързелив да отиде в магазина за хляб и да се укорява за това, въпреки че на практика не използва брашното сам и отива да пазарува в полза на съпруг или някой от дома.\nЗатова първото нещо, от което се нуждаете идентифициране на случаи, които лично не ви трябват, и изтриване с мир на ум, пренасочване на тяхното прилагане към тези, които наистина се нуждаят от нея, Разбира се, това не се отнася за случаи, в които например човек е болен или е ангажиран с по-важен въпрос, който е важен за цялото семейство, включително и за вас. Но ако той е в състояние да изпълни собствената си отговорност, която поради определени причини се носи на раменете ви, трябва спокойно и адекватно да му обясните, че отсега нататък той трябва да го изпълни.\nДа се отървете от мързел: дайте приоритет\nСледваща важно правило в борбата с мързел е умереността, В края на краищата, колко често ние, твърдо решавайки да преодолеем този недостатък, съставим списъци от десетки случаи за себе си, нямаме време да направим половината, което е съвсем естествено и още по-разстроено за това. Освен това, чрез налагане на такъв ритъм върху себе си, ние не оставяме време да се възстановим и да получим положителни емоции, затова след една седмица сме напълно изчерпани и се чувстваме още по-безполезни, отколкото преди. Не, много по-умни, за да се даде приоритет на въпросите, задължително е да се изпълняват само най-важните, а останалите - ако остане време и ще има настроение. Подобен график е много по-лесен за проследяване за дълго време и с течение на времето ежедневното изпълнение на важни задачи ще се превърне в навик. В дългосрочен план този подход е много по-полезен не е нужно да се зареждате с много нови дейности.\nНашите чувства и борба с мързел\nДо преодолейте мързелтрябва да се справят със собствените си чувства, Често сме твърде мързеливи да правим онези неща, които ни причиняват неприятни емоции. В повечето случаи това се отнася до взаимоотношенията с хората. Пример за това е необходимостта да се помогне на нелюбимите роднини в страната. Разберете за себе си какво е по-важно за вас - непрекъснато да преодолявате емоционалната съпротива на тялото или да намерите сили да разрушите такива взаимоотношения.\nОбобщавайки, можем да кажем, че много случаи са наложени отвън. Ние сме мързеливи, за да ги изпълним, и това е естествено, но тогава ние се упрекваме за това и правим нещо чрез власт. Този подход е грешен. така как да се справяш с мързел? За начало трябва да разбера какво ви трябва и след това наистина да вземем случая.\nSSka за онлайн списание за жени\nГледайте видеоклипа: Как да преборим мързела и апатията? (Ноември 2019).\nCopyright 2019 \_ Щастие На Жените И Благополучие Списание \_ Как да се справим с мързел?


Алексис Ципрас обяви, че подава оставка - Свят | Vesti.bg\nАлексис Ципрас обяви, че подава оставка\nТой съобщи и че на 20 септември в Гърция ще се проведат предсрочни избори\n20 август 2015, 21:15, oбновена в 23:38\nГ ръцкото правителство подава оставка, заяви премиерът Алексис Ципрас в телевизионно обръщение към нацията.\nПо думите му сега е ред на гърците да се произнесат дали той ги е представлявал адекватно в битката с чуждестранните кредитори по отношение на исканията за строги икономии, предаде Ройтерс.\n„Политическият мандат от изборите на 25 януари се изчерпа и сега гръцкият народ трябва да каже своята дума“, заяви гръцкият премиер в обръщението.\nЦипрас защити преговорната тактика на своето правителство и заяви, че Гърция е получила най-доброто възможно споразумение за нейната тригодишна спасителна програма от другите страни от еврозоната на стойност 86 млрд. евро, посочва АП.\nПремиерът добави, че\nна 20 септември в Гърция ще се произведат предсрочни парламентарни избори.\nСлед обръщението Ципрас връчи своята оставка и тази на кабинета си на президента Прокопис Павлопулос. „Настоящият парламент не може да предложи правителство на мнозинството или правителство на националното единство“, каза Ципрас пред Павлопулос.\nНовината се очакваше през целия ден.\nПредседателят на Еврогрупата Йерун Дейселблум изрази надежда, че оставката на гръцкия премиер и новите парламентарни избори няма да забавят или провалят финансовия спасителен план, който Атина договори с кредиторите си, съобщи Ройтерс.\n„От решаващо значение е Гърция да изпълни ангажиментите си към Еврозоната“, посочва Дейселблум в изявление, изпратено до Ройтерс. „Припомням широката подкрепа в гръцкия парламент за новата програма и пакета от реформи и се надявам, че изборите ще доведат до още по-голяма подкрепа в новия гръцки парламент“, добавя председателят на Еврогрупата.\nПо-рано днес началникът на кабинета на председателя на Европейската комисия Жан-Клод Юнкер – Мартин Зелмайр, коментира, че едни избори в Гърция, каквито планира Ципрас,\nможе да помогнат да се увеличи подкрепата в Гърция за третата спасителна програма за страната.\n„Предсрочни избори в Гърция може да бъдат начин за разширяване на подкрепата на програмата на Европейския стабилизационен механизъм, която тъкмо бе подписана от премиера Ципрас от името на Гърция“, посочи Зелмайр в „Туитър“.\nЦипрас дойде на власт през януари, но се изправи пред бунт на твърдолинейните леви депутати в неговата партия СИРИЗА и трябваше да разчита на подкрепата на опозицията, за да спечели парламентарно одобрение за новата спасителна програма за Гърция в размер на 86 млрд евро. Ципрас прие споразумението след месеци на преговори. То предвижда изпълнението на съществени икономически реформи в замяна на заема.\nГръцките министри дни наред водеха открити дебати по въпроса какво трябва да направи правителството, след като голям брой депутати от СИРИЗА отказаха да подкрепят спасителната програма в парламента в петък. През последните дни се засилиха спекулациите за предсрочни избори в Гърция на фона на открити призиви от страна на някои сътрудници на Ципрас като министъра на енергетиката Панос Скурлетис гърците отново да застанат пред урните.\nКакво предвижда гръцката конституция в случай на предсрочни избори?\nСпоред конституцията ако едно правителство подаде оставка в рамките на една година от последните избори, президентът на страната трябва да връчи проучвателен мандат на лидери на опозицията, които да се опитат да формират правителство, като се започне от най-голямата партия.\nМандатът е с продължителност три дни и ако усилията се окажат безплодни, той се връчва на втората по големина опозиционна партия, а след това на третата.\nАко тези опити да бъде формирано ново правителство се провалят, тогава президентът насрочва общи избори.\nСлед обявената от Ципрас оставка мандатът ще получи консервативната партия „Нова демокрация“, а ако тя не успее да формира правителство – крайнодясната „Златна зора“.\nТази процедурата може обаче да бъде избегната, тъй като опозиционните лидери вероятно ще върнат мандата на президента, разчиствайки пътя за предсрочни избори, които трябва да бъдат произведени до 30 дни от датата, в която бъдат обявени.\nОчаква се Ципрас отново да дойде на власт,\nтъй като той остава популярен в Гърция. Проучване на „Метрон анализ“, публикувано на 24 юли, показа, че подкрепата за СИРИЗА е 33,6%, правейки я най-популярната партия, но не достатъчно, за да управлява без коалиционен партньор.\nСлед 24 юли не са извършвани повече проучвания заради сезона на отпуските.\nГърция Ципрас оставка


Жената която кротко, но сигурно подкрепяла Тодор Живков десетилетия наред ~ Ретро от България и света\nЖената която кротко, но сигурно подкрепяла Тодор Живков десетилетия наред\nДоктор Мара Христова Малеева – Живкова е родена на 12 юли 1911 в град Пловдив. Родителите й Христо Малеев и Неделя Алтънкова – Малеева са учители. След като завършва гимназия в Пловдив, постъпва в Медицинския факултет на Софийския университет и го завършва с отличие. Като студентка става член на РМС и БОНСС.\n„Тя беше скромно, нежно и симпатично момиче – пише Живков в своите „Мемоари“, издадени през 1997 г. – Веднага се набиваше на очи нейният подкупващ и сърдечен начин на общуване, както и подчертаната интелигентност…“.Първото назначение на Мара Малеева като лекарка е в с. Дъскот, Павликенско. В това село имало „партийна ядка“ още от 1896 г., една от първите в страната. Живков обяснява, че двамата с Мара веднага се включват в организацията, в която членували 15 комунисти. След Дъскот работи последователно в селата Лесичево, Пазарджишко; Говедарци, Самоковско; Оризари, Пловдивско и Костинброд.\nПрез юли д-р Мара Малеева е преместена на работа в Оризари, после в Костинброд, а двегодишната Людмила е пратена при семейството на вуйчо си, който работи като адвокат в Смолян. Там живее 4 месеца. След 9 септември семейство Живкови отново се събира в София, където бащата става шеф в новосъздадената милиция, а после в партията.Докторката първоначално е назначена в първа вътрешна клиника на Висшия медицински институт, след това минава на партийна работа, а накрая се посвещава единствено на семейството и кариерата на мъжа си. Живков расте в партийната и държавната йерархия, а д-р Малеева е негов първи съветник. Тя става и първата съпруга на комунистически лидер у нас, чието име и снимка са публикувани в българската преса.\nПо времето на Сталин в СССР и целия соцлагер е нямало практика „Първите дами” да бъдат на показ. Когато на власт идва Никита Хрушчов, до него вече редом стои съпругата му Нина Хрушчова. Този почин е приет и от останалите ръководители на социалистическите държави, особено при важни посещения зад граница. През октомври 1966 г. премиерът Тодор Живков е поканен от ген. Шарл дьо Гол на официално посещение във Франция, а Мара Малеева като нежната половинка на Първия е част от голямата делегация.\nПавел Писарев, който по време на това посещение е кореспондент на в. „Работническо дело“ в Париж, разказва, че българската делегация спира в градчето Сен-Пол дьо Ванс, за да разгледа някакъв хотел и местната школа по туризъм. И Мара Малеева смъмря съпруга си: „Тодоре, иди при Башев да научиш нещо, какво клечиш тук до Милко Балев…“ (Иван Башев тогава е министър на външните работи, а Балев – началник на кабинета на Живков – б.а.)\nПреводач на Живков при визитата му във Франция е Нино Николов – дипломат и поет. „Как върви преводът, Нино? – пита го веднъж Живков, може би с очакване той да го похвали пред хората от делегацията, които се събират всяка вечер, за да направят преглед на деня.\n„Добре, добре, другарю Живков, добре говорите и аз го превеждам по-интелигентно – изтървава се Нино Николов. Силно смутен, бърза да се поправи: „Аз пофранцузвам малко фразите.“ Всички прихват да се смеят, а най-силен е смехът на Мара Малеева.От както се запознават до края на земния си път, с добре подчертаната си интелигентност Мара Малеева е изключителен негов авторитет и коректив в живота. До края на живота си тя има сериозен контрол върху поведението и държанието на съпруга си, който не блести с особено висока култура. Благодарение на нейното настояване той завършва средното си образование. Докато е „полулегален” и няма възможност да работи семейството им се крепи единствено на нейната заплата. Когато започва да се изкачва по стълбичката към властта тя бди непрекъснато до него. Не му спестява критика и упреци дори на публични места. Учи го на обноски, как да се облича, как да се държи на официални приеми и вечери. Помага му с писането на речите, с часове репетират четенето им. Живков никога не става забележителен оратор, но в първите години след 9 септември е направо слаб. Затова тя го кара да й чете словата си, преди да ги произнесе публично. Преди прословутия Априлски пленум тя и доверената му секретарка Ангелина Горинова са единствените, които са знаели съдържанието на речта му пред пленума, преди да бъде занесена за одобрение в съветското посолство.До такава степен той и се доверява и разчита на нея, че тя се оказва непрестанна спътница в живота му, на която знае че във всеки един момент може да се довери и получи мъдър съвет. Винаги си дава ясна сметка за голямата роля на жена му в неговата политическа кариера. Дипломираната лекарка изключително много държи на скромността и всячески се старае да опази и семейството си от излишни залитания. Въобще до началото на 70-те години всичко в живота на управляващия елит в България бива някак си по-скромно.Тя в същност носи титлата „първа дама” по – малко от четири месеца. На 8 юли 1971 г. в започва да действа избраният от Народното събрание Държавен съвет, чийто председател е Тодор Живков. Той се отказва от премиерския пост, но остава първи (от 1981-а генерален) секретар на ЦК на БКП. Новата му длъжност вече го прави държавен глава, един вид президент на страната. Съпругата му д-р Мара Малеева вече е сериозно болна от тежката болест и не може да го придружи на нито едно посещение в чужбина или събитие в страната.\nЗа съжаление не и е писано да стои дълго до своя съпруг, а Живков изключително тежко преживява загубата й. Крепителката на дома Живкови умира на 23. 10. 1971. от рак на стомаха в София. Това става малко след като Живков на официален прием отпразнува 60 годишния си юбилей и 5 месеца след раждането на внука й Тошко Славков. Последните й снимки показват отпечатъка на тежката болест върху лицето й, но тя се стреми да не показва страданието си пред своите близки. За края на живота на жена си в мемоарите си Живков е написал: „В съзнанието ми се е вдълбал един епизод, който ме беше разтърсил дълбоко. Влезнах в стаята , тя лежеше на бялото си легло, отпуснала глава върху възглавницата, и слушаше записа на последната ми реч. Слушаше гласа ми, а очите вече се взираха в отвъдното… Мисля си, че такава раздяла с любимия човек не може да бъде измислена, тя се ражда от самия живот.“Няма го вече човекът, който да го направлява и предпазва от евентуални грешки. А може би щеше да озапти и огромното венцехвалене на съпруга й за 70-годишния му юбилей. Въобще с кончината на Мара Малеева изчезва и критичното начало в най-близкото обкръжение на Живков. Самият той казва, че проблемния му син Владимир, би израснал като различен човек, ако не беше ранната загуба майка му. Изглежда ролята, която Мара Малеева играе в дома, а от там и в обществото значително надхвърля това, което се вижда в светлината на прожекторите.\nСлед смъртта й, Трета градска болница в София е наречена на нейно име, както и малък площад в родния Пловдив.Останал без подкрепата на съпругата си, той търси опора в Людмила. Докато Мара Малеева е жива, Живков не си позволява да издигне на отговорна работа почти никой от фамилията. Съзнава, че Живков трябва да бъде предпазлив и да не дава повод да бъде обвинен в семейственост. След смъртта й вече няма кой да го възпира и той търси упора в амбициозната си щерка Людмила. Само месец след смъртта на майка си тя започва стремглава кариера в политиката. Баща й я издига бързо във властта: през 1975 г. тя става председател на Комитета за култура, през юли 1979 г. – член на Политбюро. При някои от визитите на баща си в чужбина Людмила Живкова влиза в ролята на първа дама. Упорито се говори, че той я подготвя за свой наследник. Десет години по-късно, в навечерието на неговия 70 годишен юбилей, Людмила внезапно издъхва, а спекулациите около смъртта й, витаят и до днес.\nВ разговор с приятел в края на живота си Тодор Живков тъжно споделя: „През 1971 г. загубих жена си Мара Малеева, през 1981 г. – дъщеря си Людмила, а през 1991 г. – свободата си.“


Книгите са сред най-нежеланите подаръци, сочи проучване - Бизнес - Дневник\n14:01, 11 дек 18 , 4309\nКамен Янкулов, изп. директор на компанията в България\nПреди Коледа с най-голям ръст е търсенето на играчки, а през януари, когато се търси нов собственик на нежеланите подаръци, най-голям ръст има предлагането на книги. Това показват данни на платформата за покупко-продажба OLX. Компанията представи данни, които показват тенденциите преди коледните празници през 2017 г. и от януари 2018 г. както и данни от проучване сред потребителите на платформата в България.\nПлатформата, в която в България активно купуват или продават 1.6 млн. потребители, а продажбите са 7 хил. на ден, отчита ръст от 49% в търсенето на играчки преди празниците. На второ място по този показател са мобилните телефони с 18%, следвани от стоките в категория "мода" - с 16%.\nВ същото време данните от януари на тази година показват, че потребителите най-вече искат да продадат книги, които се предполага, че са получили като подарък. Така през първия месец на годината предложенията в тази категория са били с 31% ръст. На второ място по този показател се нареждат малките електроуреди с ръст на предлагането от 24% и декорациите и коледните играчки.\nОколо 79% от потребителите на сайта смятат да купят подаръци тази година само на най-близките си, а 10% от тях - на над 10 човека. 31% от запитаните са декларирали, че ще похарчат за целта между 100 и 200 лв., а 27% - над 300 лв. Около 65% от участвалите в проучването казват, че пазаруват за празниците и онлайн, и във физически магазини. Едва 12% правят покупките си само онлайн.\nДанните показват още, че 53% от потребителите не планират да пътуват по коледно-новогодишните празници и ще си стоят вкъщи, 21% ще отидат при роднини, около 18% ще отидат на планина, а близо 30% обичали да си стоят вкъщи. Средната цена на офертите за пътуване/почивка по празниците в платформата е 622 лв., показват данните й.\n10:32, 07 мар 21 / България 3\ngeordgeo 14:13, 11 дек 18 / Весело\nНяма по-добър подарък от книгата, според мен. В къщи вече съм затрупан до тавана от книги, но за добра книга в...\nРейтинг: 9168 14:02, 11 дек 18 Любопитно\nА пък интересно ЗАЩО книжарниците стават все по-големи ?\nРейтинг: 2338 14:13, 11 дек 18 Неутрално\nКнигата не става за подарък.\nКнигата всеки трябва да си я избере сам, според собственият си вкус.\nРейтинг: 2345 14:13, 11 дек 18 Любопитно\nА дали пък на автора на заглавието не му е хрумнало, че хората са прочели книгата по празниците и я продават, защото нямат къде да я държат?\nЗа разлика от преди, сега има хиляди най-различни книги, за всеки вкус. Едва ли масово някой ще тръгне да подарява книга на някой, който не обича да чете?\nРейтинг: 1259 14:13, 11 дек 18 Весело\nНяма по-добър подарък от книгата, според мен. В къщи вече съм затрупан до тавана от книги, но за добра книга все ще се намери малко място...\nРейтинг: 3652 14:16, 11 дек 18 Неутрално\nИма си причини книгата да е нежелан подарък, макар че изглежда чудно филолог като мен да го признава.\nПреди всичко възможността да бъде купена грешната книга е огромна. Помня, че съм се мусил на книги с приказки, когато вече бях поотраснал. Могат да бъдат сбъркани жанр, автор.....\nЧовек може да обича книгите, но тях ги има и в библиотеките, и в цифровата "Моята библиотека". С цифрова въдица няма как да хванеш жива риба.\nИ..... дори луксозната книга обикновено е по-евтина от най-евтиния телефон. Децата пресмятат такива неща.\nРейтинг: 624 14:19, 11 дек 18 Неутрално\nКнигата не става за подарък.Книгата всеки трябва да си я избере сам, според собственият си вкус.\nСтава, но наистина най-хубаво е сам да си избереш книга.\nАко ми подарят ваучер за книги, ще го ошмуля с много голямо удоволствие.\nРейтинг: 1333 14:20, 11 дек 18 Весело\nДа, а пък ако решат да ти я направят на вратовръзка е особено болезнено.\nРейтинг: 1584 14:40, 11 дек 18 Неутрално\nПодкрепям колегите, които казват, че е важно човек сам да си подбере четивата, които харесва. Дори и тогава са възможни грешки (както личи от публикации в групата "Какво четеш..." във Фейсбук, но и от личен опит), но далеч по-малко, отколкото ако други хора правят този избор вместо нас. Аз досега съм получавал веднъж книга за подарък (като младеж) и останах много доволен, но по принцип обичам сам да си подбирам заглавията.\nРейтинг: 654 15:02, 11 дек 18 Неутрално\nПравителството да намали ДДС на книгите. И те ще станат по-атрактивни и за покупки, и за подаръци.\nРейтинг: 867 15:05, 11 дек 18 Неутрално\nЗа това в книарниците има ваучери - подаряваш такъв за определена сума и човекът си купува, каквото харесва.А и ако наистина познаваш човека, на когото смяташ да подариш книга, значи знаеш какво обича да чете.\nКнигата е най-хубавият подарък!!!\nРейтинг: 466 15:08, 11 дек 18 Неутрално\nнародът прост, животът тежък, скучен...\nРейтинг: 867 15:11, 11 дек 18 Неутрално\nЗашото за разлика от теб, много хора ЧЕТАТ, а не хейтват!!!\nАко вместо да плещиш под всяка статия пръв простотии, отделяш време за четене, можеше и човек да излезе от теб, ама не би!\nНали книгата не става за ядене нито за пиене, не е умен телефон, който да те облъчва постоянно - за какво ти е.\nРейтинг: 3940 15:13, 11 дек 18 Неутрално\nПодарявам книги само на близки приятели, за които зная какво обичат да четат. В противен случай ефектът от подаръка е негативен. Колегата metalogy дава чудесна идея, но пък аз обикновено купувам книги от Книжната борса, по-евтино е.\nРейтинг: 8 15:28, 11 дек 18 Неутрално\nКнигата е изключително ценен подарък, когато човек е направил усилие да се запознае с предпочитанията на този за когото е предназначен подаръкът.\nДруг е въпросът, ако нито един от гореспоменатите не се интересува от и не чете книги..\nРейтинг: 8 15:31, 11 дек 18 Неутрално\nНапротив, книгата е чудесен подарък, стига да познаваш достатъчно човека, на когото я подаряваш.\nРейтинг: 1173 15:38, 11 дек 18 Неутрално\nДецата със сигурност вече не обичат да им се подаряват книги.\nРейтинг: 693 16:07, 11 дек 18 Неутрално\nЗа рождения и за именния си ден ми подариха книги.Безкрайно съм благодарен.\nРейтинг: 351 16:07, 11 дек 18 Неутрално\nкниги не четял ма текстовете на Тони Стораро ги знае на изуст\nРейтинг: 1317 16:11, 11 дек 18 Неутрално\nДецата на родители, които не четат и не държат книги вкъщи, със сигурност не обичат да им се подаряват книги. Останалите се радват.\nРейтинг: 614 16:33, 11 дек 18 Неутрално\nЗависи от книгата. Жена ми получи от децата валчер за 50 лв. и ходихме да го осребрим. Купи си три книги от двамата и любими автори, едната от която се оказа боза. Та тогава, докато тя си избираше, аз огледах на детския щанд книжки с приказки за внуците. Веднага ми се наби в погледа "Пинокио" с оригиналните илюстрации още от моето детство от 50-те. 20 лв. Решихме да купим от пенсиите. Днес отидохме-ниц. Изядох се. Но продавачката обеща да я поръча. Народа не чете, защото книжарниците ги закриха и ги направиха на кръчми, книгите са много скъпи и така полека лека в домовете няма място вече за домашна библиотека. Навремето за книги се чакаше на опашка или се домогваш с връзки. Книжарките бяха на почит в града. Сега, ако го питаш чел ли е "Граф Монте Кристо", ти отговарят: Не, нали гледах филма...За всяко явление си има причина, на нашата секретарка Ана 81-ва и донесоха в службата срещу две гуми видинки "Предречено от Пагане", а тя тъй и нея прочете, а само си попълни трилогията.\nРейтинг: 828 17:31, 11 дек 18 Неутрално\nтва с ваучерите е тутална прустотиа. тутулен откас на пударяващия да пумисли и две сикунди за тоя на кугато пударява и да му оддели некво времи, а бе мързел и прустотиа.тва не просто не е пударък ами е антипударък по дифинициа. та пузнатите ми щото знаят че немам нужда от финансува помошт и пудаяниа а и съшто така че съм дустатъчно лут да им навра пудабен ваучер отзаде без мументно кулебание...та зарат туи ми пударяват убикновено кашонче виски или вотка дуставени спициално от уригинала.\nта в заклучение от ваучерите ползъ имат само книгжарските вириги дет раотат ора дет са за кулбасарски вириги ама инък на прикаски са мноо за книшките пък насръчават онуй.... а бе пълна зугубла на времи са книшките ама нали требе и некои ора да си вадат хлеба та нека ги има а пък за по нататъче ште се види как ше е .\nРейтинг: 828 17:32, 11 дек 18 Неутрално\nе ти ся секаш пузнаваш сички хлапета\nРейтинг: 828 17:37, 11 дек 18 Неутрално\nтц. не тва праи дадено нешто атрактивно. отделин вапрос е че требе се намали данака. но кои да го намали?\nРейтинг: 828 17:39, 11 дек 18 Неутрално\nами не стават. тва са фактите.\nРейтинг: 960 18:02, 11 дек 18 Неутрално\nЕдва ли са много хората, които пазаруват от този сайт за да правят подаръци - това да подариш употребявана вещ, мисля, че е леко неуважително...\nРейтинг: 1440 18:27, 11 дек 18 Неутрално\nНапоследък у мен се затвърди решението да подарявам, особено на деца, книги. Първо, защото повечето хора са затрупани с вещи, и второ, защото е начин да се насочи вниманието на децата към сериозната литература, класика, философия. Дори и за момента да не останат доволни, съм сигурна, че един ден ще преоткрият тези книги и ще са благодарни. Няма нужда да поощряваме консуматорските тенденции у децата.\nА днес си направих личен подарък с 1 и 2 том на биографията на Пикасо от Джон Ричардсън, които търсеха отдавна, т.е. съдбата ми ги подари, защото ме накара да вляза в магазина точно днес и да ги взема под носа на друг потенциален, но нерешителност купувач.\nПодарявайте книги, но стойностни, а не боклучави "бестселъри"! 🙂\nРейтинг: 828 19:01, 11 дек 18 Неутрално\nя, принцес, приатно е да те видиме . как си , що си? хетпен се забраихме. кво читеш напуследак? приатно е да кументираме спортните новини с тебе ти . да дубавя към кументара ти: отгоре на туй фактите са че децата проявяват по сириозен траен и реялин интирес към истинската лра за разлика от възрасните, които за мен са едни литературни шмекери. та праилно. впрочем не знаих че по магазините прудават пикасу. неришителен викаш ... имаш впретвид че се кулебаише дали да те пукани на кафе и на тебе ти писна и препточете да си загубиш времитео с книшка а не с него или? как да е. весели прасници - аз отсега сме запраснил.\nРейтинг: 1440 19:21, 11 дек 18 Неутрално\nПривет, Бетон, радвам се и аз да те намеря тук в присъщата ти форма!\nСпоред мен родителите са виновни, ако децата им не проявяват интерес към книгите. Да си спомним, че като деца, си подаряваме най-често книги за рождените дни. Но тогава книгите не бяха скъпи, като сега.\nСега довършвам една дебела книга, посветена на Лондон по времето на Чарлз 2 и в нейната богата библиография има доста интересни и важни публикации, които ще се опитам да намеря. Като се прави съпоставка с навиците и интересите на хората от 17 век, едно нещо се набива на очи - колко по-задълбочено е било езиковото и литературното обучение, разбира се за онези, които са можели да си го позволят. И после от век на век заниманията и читателските интереси на децата стават все по-повърхностни, а вниманието им все по-нестабилно.\nИначе аз не се засякох лично с човека, проявил интерес към биографията на Пикасо - продавачът ми разказа. А това е един благотворителен магазин-кножарница. Тази биография май вече не е в печат, а аз не обичам да пазарувам онлайн, затова си беше късмет, че намерих и двата тома, които ми липсваха.\nРейтинг: 828 21:17, 11 дек 18 Неутрално\nблагудариме ти принцес за тоя постинг, четухме гу с интирес .\nРейтинг: 2310 23:03, 13 дек 18 Любопитно\nВ къщи вече съм затрупан до тавана от книги, но за добра книга все ще се намери малко място...\nИ що така...тоалетна хартия има вече редовно в магазините...\nкато почнете да се лигавите се сещам за Сталин който като чуел за култура и се хващал за ... не за там ...за кобура...


Ще има ли вода в Крим? - Репортер на ЕС\nЩе има ли вода в Крим?\nСлед обединението на Крим с Русия през март 2014 г. проблемите с водоснабдяването обезпокояват населението на полуострова. Украйна спря да доставя прясна вода от река Днепър през Севернокримския канал, пише Алекс Иванов, кореспондент на Москва.\nИзвестно е, че в Крим винаги е имало недостиг на вода, както поради сухия климат и ниските валежи, така и поради естествената липса на подземни води.\nУкрайна блокира канала, а Русия отчаяно търси нови източници на водоснабдяване на полуострова. В света и в Европа не обръщайте внимание на факта, че 2.340 милиона души, живеещи в Крим, са принудени да липсват питейна вода, сякаш това е пустинята Сахара.\nВ отношенията между Москва и Киев избухна нов скандал - този път около идеята за изграждане на обезсолители за вода на полуостров Крим. Руското външно министерство тези дни даде да се разбере, че проблемът с водоснабдяването на Крим ще бъде решен независимо от позицията на украинските власти, които "не се интересуват от живота на хората".\nИзявлението беше реакция на обещанието „да се предотврати изпълнението на проекта по всякакъв възможен начин“, което бе обявено от министъра на външните работи на Украйна Дмитрий Кулеба. В Киев са сигурни, че водните ресурси на Крим за нуждите на местното население са достатъчни, а допълнителните водоснабдявания заплашват да "милитаризират региона".\nПредседателят на Държавната дума Вячеслав Володин даде своя коментар за ситуацията: "След като преди това са спрели достъпа на прясна вода през канала, украинските власти лишават хората от вода като цяло. Необходимо ли е да се мразят хората толкова много?" Той също така напомни, че по-рано ръководството на Украйна заяви, че "Кримският мост няма да бъде построен и няма да има туристи в Крим".\nУкраинският външен министър Дмитрий Кулеба наскоро заяви, че "незаконните окупационни власти в Крим привличат голяма международна компания, която да въведе технологии за обезсоляване на водата". Кулеба каза, че "ние ще попречим да реализираме този проект".\nВ тази връзка Дмитрий Кулеба отбеляза, че през следващата година Киев ще създаде „Кримската платформа“ - международна платформа за преговори за завръщането на полуострова в Украйна. Той каза, че различни държави, международни и правозащитни организации и експерти ще се включат в работата на платформата. "Ще създадем такива условия за Русия в световната политика, които ще я изтласкат от Крим."\nУкрайна осигури до 85% от нуждите на Крим в прясна вода през Севернокримския канал. През 2014 г. доставките спряха. Оттогава въпросът с водоснабдяването е частично решен за сметка на водоеми, които през последната година поради липса на валежи са станали значително по-плитки.\nВ края на годината ситуацията с валежите в Крим леко се подобри, но нивото на водоемите, снабдяващи най-големите градове на полуострова, все още е минимално. Повече от петдесет градове и селища на полуострова получават вода според графиците. Но регионът е решен да реши проблемите с водоснабдяването без Украйна.\nПреди дни ръководителят на Крим Сергей Аксенов обяви, че строителството на обезсоляващи инсталации може да започне още на 1 януари 2021 година.\nСпоред него, ако валежите все още не са достатъчни, „обезсоляването е единственият изход“.\nСъвсем очевидно е, че Русия няма да толерира агресивното отношение на Украйна към населението на Крим и желанието на Киев да гладува населението на полуострова, което украинските власти са толкова нетърпеливи да върнат във властта на Украйна. Забавна ситуация.\nРусия вече полага всички усилия да осигури на населението на Крим питейна вода в достатъчно количество и да гарантира нуждите на селското стопанство на полуострова.\nИзненадващо е, че целият свят гледа на тази ситуация безразлично. Хората са лишени от почти всичко: инвестиции, визи, възможности за пътуване в чужбина, а сега и питейна вода, само за да се възстанови върховенството на закона в ущърб на непосредствените нужди на хората?\nМненията, изразени в горната статия, са на автора и не отразяват никакво мнение от страна на Репортер на ЕС.\nAI в ЕС: Балансиране на ползите и контрола\nМеждународната загриженост нараства заради „нерегламентираната“ китайска въглищна индустрия\nЕвропейски алианс за персонализираната медицинаПреди 9 часа


Началото на тази седмица ще се запомни с първия работен ден на първия президент в най-новата ни история, който влезе в политиката от бизнеса. Заслужава си да проследите професионалното развитие на Росен Плевнелиев – от предприемач през мениджър в екипа на Линднер, които построиха Бизнес Парк София, до министър и сега президент. Забележителна кариера, която обаче изглежда все по-постижима, особено в ситуацията на търсене на нови лица и идеи в политическия живот в цяла Европа.\nВ 10 часа в хотел „Дедеман Принцес” министърът на труда ще открие информационна кампания по две схеми за предоставяне на безвъзмездна финансова помощ по Оперативна програма „Развитие на човешките ресурси”. Кампанията продължава до 7 февруари в общо девет областни града.\nОрганизаторите на годишните конференции за насърчаване на предприемачеството Start UP ще започнат 2012-та с BootsTrapping или “Как да стартираме бизнес без капитал?“. Лектор е Стани Милев, който „знае не едно и две неща за стартиране на бизнес с малък бюджет“. Сред успешните му проекти са RockaCoka и Chase a Cloud. Началото е в 19 ч. в учебната зала на “Телерик“. Входът е свободен, регистрация тук.\n26 януари, четвъртък\nВ Рейнбоу Плаза ще връчат награди на най-успешните събития през 2011 г. Eventex Awards се провежда за първи път.\n27-28 януари (петък-събота)\n16-тият уикенд за HR специалистите ще се проведе в Хисаря с по-интерактивна програма и дискусии за бъдещето на HR дейността.


Мениджмънт - Служители от следващо поколение - KARIERI.bg\nКакъв е профилът на младите българи, на които им предстои да навлязат на пазара на труда, и какво очакват от бъдещите си работодатели\nДимитър Пижев | 29 Юли 2016, 14:38 17623 прочитания, 3 коментара\nТази година шведската компания за изграждане и развитие на работодателска марка (employer branding) Universum за пръв път включва и България в глобалното си проучване на талантите. Резултатите, ексклузивно предоставени на "Кариери", показват, че:\n- Българските студенти и млади професионалисти, които през следващите няколко години ще стъпят на пазара на труда, търсят повече смисъл в работата си, отколкото материална облага.\n- За тях е много по-атрактивен работодател, който им предоставя възможност непрекъснато да усъвършенстват уменията си, отколкото стабилна работна среда.\n- Когато избират работодател, лидерската роля и получаването на повече отговорности не са сред водещите им приоритети.\n- Възможността да работят в чужбина е привлекателна, но не е опция номер 1 за професионална реализация.\n- Мнозинството от анкетираните български младежи мечтаят да работят в сферата на медиите и рекламата, както и развлекателния бизнес, следвани от технологичния и банковия сектор.\nТе са млади и нахъсани. Белезите от тийнейджърското акне едва са избледнели, а светът, поне в техните представи, вече е в краката им.\nНе ги притеснява, че още не са завършили висше и нямат почти никакъв трудов опит – хвърлят се на високоплатените позиции още от първото интервю за работа. Не признават ничий авторитет освен собствения и не ги интересува през труповете на колко души трябва да минат, само и само за да направят шеметна кариера за нула време. Мотивират ги единствено размерът на заплатата и материалните придобивки и биха дали мило и драго, за да напуснат светкавично тесните граници на България и да се озоват по върховете на големите международни корпорации с централи в Силициевата долина, Китай и Западна Европа...\nАко това е свръхамбициозният и на моменти зловещ образ, който изплува първосигнално в съзнанието ви при мисълта за подрастващото поколение у нас, може би сте гледали твърде много сериали или сте прекалили с жълтата преса. Всъщност българските студенти и млади професионалисти, които през следващите няколко години ще стъпят на пазара на труда, вярват много повече в смисъла, а не в бързите пари по отношение на работата, която ще вършат някой ден. Разчитат предимно на собствените си качества и умения, за да растат професионално, отколкото на побутване от страна работодателите или държавата. И вместо да са наемни работници някъде навън, предпочитат да се реализират на родна почва, дори и да е в българска фирма, стига да ги развива в желаната посока. И по тези си особености се доближават много повече до връстниците си на Запад, отколкото до съседите си от региона.\nТова показват резултатите от глобалното проучване на талантите за 2016 г. на шведската компания за изграждане и развитие на работодателска марка (employer branding) Universum. Данните са базирани на допитване сред около 5500 студенти на средна възраст 22.4 години от 44 университета в цяла България и са предоставени ексклузивно на "Кариери" като основен медиен партньор. Анкетата се провежда ежегодно от 1988 г. насам в около 60 държави по света сред близо 1.5 милиона студенти, изучаващи бизнес, IT и инженерни науки, а от тази година за пръв път обхваща и България (виж карето "Повече за изследването"). Ето и основните изводи от проучването.\nАко ще е работа, да е смислена\nБългарските студенти не гледат на работата само като на средство да си платиш сметките или да си купиш следващата технологична джаджа. За тях атрактивният работодател е този, който им позволява да вадят не само прехраната си, но и най-вече смисъл от нещата, които вършат. Те държат да работят на вдъхновяващо място, където да градят собственото си кариерно израстване, но и да допринасят за развитието на обществото, в което живеят (виж графиките). "Резултатите сочат, че анкетираните българи харесват работодатели, които имат силни и ясно изразени ценности", казва Ив Шнойли, управляващ директор на Universum за Швейцария и региона на Централна и Източна Европа (ЦИЕ). И признава, че донякъде е бил изненадан от тези заключения, понеже са по-свойствени за зрели пазари като САЩ и Западна Европа, отколкото за страните от ЦИЕ.\nТака излиза, че от общо седемте кариерни профила, в които традиционно се класифицират участниците в допитването (виж карето "Кариерни профили"), България е единствената в региона, където освен широко разпространените "кариеристи" и "ловци" се наблюдава и значителен дял на т.нар. идеалисти – един от най-рядко срещаните профили навсякъде по света (виж графиките). В общи линии той е събирателен образ за хората, желаещи да работят за компании, които уважават служителите си и обръщат внимание на различни обществено значими каузи. Обичайно най-много идеалисти се срещат в САЩ и Азия, където респондентите поставят на първо място сред кариерните си цели желанието да служат на общото благо, както и да допринасят за развитието на обществото - нагласа, която обаче не е никак присъща за страните от ЦИЕ с изключение единствено на България, уточнява Шнойли.\nТака например румънците и унгарците са предимно "кариеристи" и "ловци", т.е. привлечени са почти изцяло от работодатели, които предоставят конкурентно стартово заплащане и увеличаване на заплатите в перспектива, а в Русия този преобладаващо материалистичен манталитет е дори още по-екстремно застъпен. "Това не означава, че за българите материалният аспект не е от значение, но самият факт, че най-бедната държава в Европейския съюз има и единственият дял от идеалисти в региона, ви прави уникални и променя изцяло възприятието за вас", коментира Шнойли.\nСигурност по български\nС идеалистичната настройка на българските респонденти може да се обясни и друга тяхна отличителна особеност – относителната липса на интерес към сигурната работа. За младите поколения е много по-атрактивен работодателят, който би им предоставил не толкова стабилна работна среда, колкото възможност да усъвършенстват непрекъснато уменията си и да реализират потенциала си чрез фирмени обучения и програми за кариерно развитие (виж графиките). Така излиза, че сигурността за тях не идва от подписания трудов договор и гарантираната заплата в края на месеца, а по-скоро от шанса да градят успешна кариера и по този начин постепенно да повишават стойността си на пазара на труда, а оттам и да разширяват опциите си да намерят по-добра и в крайна сметка по-добре платена работа.\nВсичко това говори и че младите българи предпочитат да създават сигурност сами за себе си, като инвестират в кариерното си развитие, отколкото да очакват от работодателя да го прави за тях. Затова, ако искате да ги привлечете във вашата компания, не им давайте просто работа, а цялостно изживяване и свободата да изградят успешна кариера в перспектива, съветва Ив Шнойли. Според Естер Сенеки, маркетинг мениджър на Universum за Швейцария и ЦИЕ, тази характеристика е свързана донякъде и с развитието на българската икономика през последните години, която става все по-отворена и пазарно ориентирана. "По-благоприятните условия за бизнес правят средата по-свободна и карат младите българи да разчитат повече на собствените си качества и умения, а не на външни фактори за постигането на успех", заключава Сенеки.\nБългарските студенти не изглеждат и толкова ентусиазирани от идеята да работят в чужбина. Или поне това не е опция номер 1 за професионална реализация, противно на популярните анекдоти за вездесъщата панацея на всички нерешими проблеми - терминал 2. Разбира се, и у нас технологични мастодонти като Google, Apple и Microsoft са посочени като предпочитани работодатели от най-голям брой студенти и в трите направления на изследването – бизнес, инженерни науки и ИКТ.\nНо специфичното в случая е, че в топ 30 намират място и много локални компании като Bulgaria Air, bTV Media Group, Първа инвестиционна банка, както и държавни структури като Министерството на икономиката и Министерството на образованието и науката (виж графиките).Което значително намалява дела на т.нар. интернационалисти – т.е. младите хора, чиято основна цел е да имат международна кариера. А това е още една черта, която ни отличава от съседните държави, където картината отново е различна - по един локален шампион като "Газпром" в Русия или "Шкода" в Чехия сред изобилие от големи международни компании, към които са насочени погледите и амбициите на местните студенти.\nСпоред Ив Шнойли обяснението се крие донякъде в специфичната настройка на българските студенти, които преобладаващо не само искат да бъдат "архитекти на своя успех", но и в някаква степен се чувстват отговорни и имат желание да допринесат за развитието на националната икономика. Освен това според него, макар и да са привлечени от силата на големите брандове и по-широките възможности за кариерно развитие, които предлагат на хартия, са склонни да подхождат по-прагматично и предпочитат да кандидатстват там, където биха имали по-големи шансове да бъдат наети, а именно местните работодатели.\nТърси се следващият Джъстин Бийбър\nАко разбием резултатите на изследването по индустрии, бихме се натъкнали и на още една донякъде изненадваща подробност. Въпреки многото местни IT компании и сравнително благоприятната стартъп екосистема у нас излиза, че мнозинството от българските респонденти не мечтаят да работят толкова в технологичните направления, колкото в сферата на медиите и рекламата, както и развлекателния бизнес (виж графиките). "Банките губят привлекателност навсякъде и това може да се обясни най-вече с икономическата несигурност след световната финансова криза и все още твърде консервативните политики на управление на служителите в тях", казва Ив Шнойли.\nЗа сметка на това развлекателната индустрия е атрактивна област за реализация почти във всички държави, обхванати от анкетата. И все пак рядко се срещат толкова силно изразени предпочитания към нея както в България, коментира Шнойли. За сравнение, в региона на ЦИЕ и особено в Румъния и Унгария например най-предпочитаните сектори са образователните и научни институции, инженерство и производство, както и софтуерните и компютърни науки, които при нас се позиционират по-надолу в класацията.\nА причината българите да са привлечени до такава степен от развлекателния бизнес, е, защото до голяма степен в съзнанието си го свързват най-много с работата в динамична и иновативна среда, каквато те търсят и ценят високо, коментира Шнойли. Но този засилен интерес по света и у нас може да се тълкува и като един от първите сигнали за ефекта от постепенното навлизане на т.нар. поколение Z, което обединява младежите, родени в началото на новото хилядолетие. Характерното за тях е, че са дори още по-силни индивидуалисти от"децата на хилядолетието" (родените между 1980 г. и 1995 г.) и като цяло са склонни да избират бъдещата си професия не въз основа на рационални доводи, като например недостига на кадри или високите нива на заплащане в определена сфера, а по-скоро на база личните си интереси и предпочитания.\nСъщо така поставят под въпрос смисъла от формалното образование и вярват, че не е задължително да имаш диплома от университет, за да станеш добър професионалист в избраната област, понеже в днешно време необходимите умения могат да се усвоят много по-бързо и по алтернативни канали – онлайн, специализирани интензивни курсове или самообучение. "Като цяло това е много интересен тренд, който предстои да се засилва и чието въздействие ще усещаме все по-осезателно през следващите 5 години", прогнозира Ив Шнойли.\nЛидерите са ни дефицитни\nПроучването на Universum изважда още една съществена нагласа сред българските студенти - лидерството и предоставянето на отговорности не са сред нещата, които търсят у бъдещите си работодатели. Така на въпроса дали смятат за важни перспективите да се изградят като лидери на работното място, повечето анкетирани отговарят положително. Предоставят ли им се обаче и други опции, измежду които да избират, се оказва, че възможността да влязат в лидерска роля и поемането на отговорности не са най-предпочитаните сред тях. Именно това е и показателят, по който нашите студенти се доближават най-много до връстниците си от ЦИЕ, но пък за първи път сериозно се отдалечават от профила на младежите в Западна Европа и САЩ.\n"Българите се интересуват от кариера в големи компании, които обикновено имат по-сложна корпоративна структура и където е доста по-трудно да се издигнеш до мениджърско ниво, затова и лидерството не е сред главните им приоритети", коментира Естер Сенеки. Според Ив Шнойли причината може да се крие и в това, че България е сред страните с най-висок процент на застаряващо население в Европа, което пък означава, че лидерските позиции все още са запълнени от по-възрастните поколения. При всички положения обаче тази липса на управленски интерес може да се окаже и ахилесовата пета на бъдещите служители и едно от най-големите предизвикателства пред компаниите у нас, които няма как да се развиват в условията на динамичния глобален пазар без силни лидери начело, предупреждава Шнойли.\nДруг обезпокоителен факт е и ниското ниво на самочувствие, което показват респондентите в България. Така например показателно е, че докато румънците и руснаците оценяват високо академичното си представяне по десетобалната система (съответно 7.5 и 7.9), нашите студенти си поставят доста по-ниската оценка от 6.9. А това може да им изиграе не само лоша шега при кандидатстване, но и да бъде сериозна пречка за кариерното им развитие в бъдеще, коментира Шнойли. Според негови наблюдения у нас все още е доста слабо застъпена и темата за изграждането на силна работодателска марка сред компаниите на пазара. "Трябва да започнете да мислите стратегически как ви възприемат потенциалните ви служители, ако искате да се диференцирате успешно в шума от конкурентни послания и да привлечете правилните хора на правилните позиции", съветва той. В противен случай може да се окаже, че сте попаднали не само в категорията на нежеланите работодатели, но дори по-лошо - изобщо не фигурирате върху картата на бъдещите служители.\nИзследването категоризира респондентите в 7 кариерни профила, всеки от които има различни характеристики и нагласи, както и присъствие в различните региони:\nИндивиди, ориентирани към бъдещето, които се стремят да бъдат мениджъри и лидери в работата. Обикновено започват кариерата си от най-ниското стъпало и постепенно се изкачват нагоре в йерархията. Те са амбициозни и индивидуалисти, но могат да бъдат и екипни играчи, поради което имат способността да дърпат нагоре и хората около себе си.\nТе са любопитни и креативни индивиди с фокус върху предизвикателствата и иновациите. Когато търсят възможности за работа, се ориентират към бързо растящи компании, които споделят предприемаческия им дух. Най-ефективни са, когато трябва да намерят решение на някакъв проблем. Клонят към мениджърски роли и могат бързо да се отегчат, ако чувстват, че не напредват в кариерата си.\nОтговорни и лоялни индивиди, които са готови да поемат отговорности за благото на целия екип. Приятелското им отношение и комуникативността им ги превръщат в естествени лидери, а желанието им за хармония ги прави подходящи за екипно ориентирана работна среда. Основният им мотиватор е щастието и нямат против стабилната работа, стига да са заобиколени от приятни колеги.\nТърсят непрекъснато нови бизнес възможности и очакват конкурентно заплащане и бързо кариерно развитие. Фокусирани са върху решаването на проблеми, което ги прави особено подходящи за търговски позиции и работа с клиенти. Високо адаптивната им природа се цени особено в динамични организации.\nИскат да работят в организации, които ценят и уважават служителите си. Обикновено заемат етични позиции по въпросите, свързани с корпоративната социална отговорност. Целят да допринасят не само за своето, но и за благото на цялото общество. Въпреки това не са просто мечтатели, а могат да бъдат и прагматични и да дават реалистични решения на текущи проблеми, които често включват творчески експерименти.\nОбръщат внимание на "голямата картина" и са предимно фокусирани върху бъдещето, а не толкова върху ежедневните злободневни проблеми. Гонят международна кариера и целят да изграждат международни контакти. Привлечени са от глобални компании, които имат офиси в различни точки по света. Като цяло са любопитни, широко скроени и високо ценят общуването.\nВ състояние са да виждат "голямата картина" във всяка ситуация, което е източник за вдъхновение за самите тях и подчинените им. Предпочитат работата в екип и не обичат да са в ролята на вълк единак. Не се страхуват да поемат отговорности, даже ги търсят активно в работата си. Наясно са, че успехът и провалът зависят изцяло от собствените им усилия. Могат да бъдат и интроспективни, т.е. вглеждат се често в себе си и си дават честна оценка за постигнатото.\nГлобалното изследване на Universum се провежда ежегодно от 1988 г. насам, а от 2016 г. за пръв път включва и България. Анкетата е съставена от затворени въпроси, които организаторите преразглеждат и актуализират всяка година. Тя достига до студентите чрез партньорски организации, кариерни центрове в университетите, както и чрез таргетирано разпространение в социалните мрежи. Нужното време за попълване на анкетата е между 20 и 25 минути. Във всички изследвани страни се използва един и същ въпросник с малки адаптации, отразяващи различията между националните пазари. Към момента проучването се провежда в около 60 държави по света сред близо 1.5 милиона студенти, изучаващи бизнес, IT и инженерни науки. В първото му издание за България са се включили около 5500 студенти от 44 университета в цялата страна.\nизследване кариерно развитие мениджмънт пазар на труда поколение Y поколение Z работодателска марка човешки ресурси\nДаниел Бунарджиев: Успехът е да се случва това, което искаш Тази седмица на гости в рубриката "Пет минути с..." е Даниел Бунарджиев, оперативен мениджър в Real Center Management и един от 10-те финалисти в конкурса за млади бизнес лидери Next Generation


Калифорния планира да забрани продажбите на нови бензинови леки и тежкотоварни автомобили от 2035 година, тъй като водещите автомобилостроители преминават към електромобили, за да се намалят парникови...\nОще преди няколко месеца се заговори, че Tesla работи върху изцяло нови батерии, които ще променят както производителността, така и цената на електромобилите. Едно от гръмките обещания, които чухме то...\nЕлектромобилите Tesla и техните шофьори неведнъж са се превръщали в участници в куриозни и понякога опасни ситуации. Причината е автономният режим на управление, който колите на Илон Мъск позволяват....\nКогато чуем електромобил си представяме малка, тиха, почти незабележима кола, която да използваме предимно в града. Когато чуем Hummer си представяме гигант, който завладява неизследвани територии, пр...\nШведската марка Polestar, която е част от групата Geely, анализира „въглеродната следа“, оставяна от електромобил Polestar 2 и от стандартно Volvo XC40 с двигател с вътрешно горене. Оказва се, че пове...\nHyundai показа новото поколение на своя кросоувър Tucson. Моделът е на пазара от 2004 г., като това е неговото четвърто прераждане, а за цялата му история от Tucson са продадени над 7 милиона бройки....\nVolkswagen се оформя като основен конкурент на Tesla на пазара на е-коли и немският гигант смята, че може да достигне компанията на Мъск по отношение на най-важният фактор: капацитетът за масово произ...\nНай-обсъжданата и критикувана (но и хвалена) функция на електромобилите Tesla, е автопилотът, който притежават. Но, освен него, те са пълни с още много електроника и плановете са тя да става все повеч...\nПочина "железният мениджър" на Fiat\nЧезаре Ромити, дългогодишният топ мениджър на на италианския автомобилостроител Фиат (Fiat), почина на 97-годишна възраст в Милано, предаде ДПA. Представител на градския съвет потвърди днес смъртта...\nПърви трабант-фест събра днес във Вършец почитатели на старите коли от цялата страна. Участваха 33 притежатели на ретро-возила от София, Русе, Пловдив, Исперих, Монтана, Враца, Козлодуй, Вършец, Шумен...\n71-годишният американец Джордж Потит постави нов рекорда за скорост на суша с автомобил. В четвъртък на соленото езеро в Бонвил, Юта, САЩ той достигна средна скорост 756.41 км / ч. Потит планира...\nНовата електрическа супер кола Hyperion XP-1 трябваше да дебютира на автошоуто в Ню Йорк, но то бе отложено заради пандемията. Hyperion разкри външния вид на XP-1 и това как изглежда тя след години на...


от bella89 » 31 Юли 2013, 15:48\nКолега, аз учих от Помагало за изпита за придобиване на юридическа правоспособност на Цветелина Златева, издание от 2012 г, както и законите, основно от ГПК, НПК.\nАз се явих на 19 юли, бяхме около 50-на души. Изпитът мина при мен много добре, получих комплименти относно нивото на подготовката, изказа и ми от адвокат Любомир Денев, което си е най-малкото морално удовлетворение от труда ми. Но имаше колеги, които пуснаха буквално по милост. Докато си чаках реда за изпитване чух покъртителни неща. Имаше колеги, незнаещи мерките на неотклонение, органите на досъдебното производство, структура на съдебната власт, елементарни неща, които и без да си дипломиран юрист, от обща култура трябва да се поназнайват. Жалкото е, че утре точно с такива хора може да се конкурираме на някой конкурс, а е факт, че и те придобиват правоспособност. Комисията изпитваше сериозно и който твърди, че този изпит е проформа, не е точно така.\nНе знам дали е имало " неиздържали", докато мина моя ред, всички бяха " издържали"\nУспех на тези, на които им предстои изпита!\nот lanfear » 05 Авг 2013, 11:42\nBella,1, поздравления, и 2 - я разкажи по - подробно, моля те:) Аз ще се явявам през септември и съм в сериозен размисъл дали е възможно да се изложа точно на правоспособността... Това помагало - не е ли много отгоре - отгоре написано - аз си чета по гпк и нпк и соътветно Сталев/лекциите на Чинова, както за държавните, но малко по - синтезирано. Кои бяха изпитващите в другите комисии, ако знаеш? Бързо ли се изпитваше? О, и - много тъп въпрос, вероятно, но къде протича изпита?\nот bella89 » 06 Авг 2013, 22:24\nКолега, ползвах единствено лекциите за държавния изпит по ГПН, все пак тази материя лично на мен ми е по-трудната. По останалите въпроси имах доста пресни и добри знания от подготовката ми за държавните, както и от стажа, който за моя радост карах ефективно и определено съм доволна от това, което научих там.\nПомагалото е доста синтезирано, но мисля, че ще ви свърши работа заедно с ГПК, НПК, ЗСВ и пр.\nДругата комисия не си направих труда да запомня. В моята освен адв. Денев, бяха инспекторка от МП и следовател от НСС.\nБързо изпитват, ако знаеш Но тези, които по-горе споменах, доста ги разпитваха, като идеята на комисията беше да получи поне 1-2 верни отговора, че да има за какво да се хване и да дадат бележката за успешно издържал.\nИзпитът се провежда в Министерството на правосъдието, на последния етаж, но когато излезе списъкът, в който сте допуснат, ще има и точно указание къде и в колко часа да се явите.\nот studentpravo » 15 Ное 2013, 18:42\nЗдравейте, колеги, доколкото разбрах, през средата на декември тази година се очаква да има дата за изпита за придобиване на юридическа правоспособност. Въпросът ми е колко дни преди тази дата ще бъде публикувана информация, касаеща организационното провеждане на изпита, като например ден, час, сграда, зала и т.н, както и къде се публикува тази информация?\nДругият ми въпрос е какво се случва ако стажант-юристът не издържи успешно изпита? Кара двумесечен стаж, след което се явява отново ли? И ако да, откога точно започва да полага предвидения стаж?\nА в случай, че същият издържи изпита успешно, след какъв времеви период вече може да "практикува"? Веднага ли му се издава документът или в едномесечен срок? И мога ли например, ако си взема изпита на 20 декември, на 21-ви вече да започна работа по специалността? Какъв е установеният срок, след който може да се упражнява професията, защото чух, че дори да се вземе изпитът, самият документ се издавал на по-късен етап, което би забавило процеса на започване на работа, освен ако не ни издадат удостоверение, което да замества уверението?\nот pdm19 » 28 Ное 2013, 12:47\nКолеги ако може някой да каже колко въпроса се теглят на изпита.Благодаря предварително.\nРегистриран на: 28 Ное 2013, 12:41\nот lanfear » 28 Ное 2013, 12:59\nstudentpravo написа: Здравейте, колеги, ...\nРазпределението ще излезе два - три дни преди изпита. Няма кой от колко часа е, всички трябва да са там в обявения час, а влизането е по списъци, които са там, ще ви викат по списъка, а останалите ще си чакат реда. Списъкът, по който ще ви викат, не е този, който ще бъде качен в сайта. Облечете се топло, и се пригответе да чакате дъъъълго в околните кафета. В сградата влизат само извиканите, останалите чакат навън. До обяд обаче приключва. Дават ти служебна бележка, която замества удостоверението докато си го вземеш, което може да стане най - рано в едномесечен срок, след заплащане на 12 лв. Работа по специалността може да започнеш и преди това, просто няма да си на юридическа длъжност, и няма да ти тече юридически стаж.\nАко евентуално някой бъде скъсан, което е почти невероятно и невъзможно, се изкарват допълнително два месеца стаж в същия съд, в който е бил редовния стаж. Кога започва, нямам представа. Лично аз не познавам някой, върнат на този изпит, а познавам доста хора\nНа изпита се тегли един въпрос. Говори се по него. Не е необходимо да се влиза в безкрайни подробности. Аз говорих около 7 минути, падна ми се администриране в първа инстанция. Седнах, разказах какво се случва съвсем схематично, взех си бележката и си заминах.\nПреди мен колежката обясняваше какво представлявали извънсъдебните основания в изпълнителния процес и къде и как били уредени. Та така.\nот datajumanji » 28 Ное 2013, 17:41\nи после идва мъката -> изпит за адвокат...там вече е клане...успех!!!\nтози изпит е ала-бала...\nот borislavapb » 07 Дек 2013, 13:10\nЗдравейте, колеги! В лекциите, с които разполагам 11 и 24 въпрос от конспекта ги няма. Моля ако някой ги пази и е удобно да ми ги изпрати на и-мейл:\nот lanfear » 09 Дек 2013, 16:57\nНе бъди скръндза, купи си помагалото. И без това едва ли някой друг чете от лекции. Ако изпита ти е след 11ти, и толкова не ти се дават 12 лв, ще ти дам моето.\nот pdm19 » 14 Дек 2013, 12:07\nЗдравейте колеги.Бях на изпита на 12,12,2013г.Въпреки разлепените списъци не се влизаше по номера, а като на опашка за хляб.Старайте се да влизате по-напред,защото към края изпитващите се поизнервят и започват да задават въпроси неприсъстващи в конспекта,поне при мен беше така.Успех на всички които им предстои явяване.\nот joseph313 » 07 Фев 2015, 19:34\nОт историческа гледна точка от коя година се провежда този изпит?\nот facepicture » 17 Мар 2015, 15:34\nКолеги, къде точно се провежда изпита, че не мога да се ориентирам по картата?\nот joseph313 » 17 Мар 2015, 17:46\nИзпитът се провежда в София, зад Президентството има един вход, който е на Министерство на правосъдието.\nот votpuska » 18 Мар 2015, 01:33\nТоя изпит е пълна порнография и корупционно блато. Изобщо не си струва да се занимавате и профуквате половин година от младостта си за такава глупост, удостоверението без проблем може да се изготви и на домашен принтер И - пей сърце\nот facepicture » 18 Мар 2015, 14:37\nvotpuska написа: Тоя изпит е пълна порнография и корупционно блато. Изобщо не си струва да се занимавате и профуквате половин година от младостта си за такава глупост, удостоверението без проблем може да се изготви и на домашен принтер И - пей сърце\nКакъвто и да е изпита едва ли ще минеш без да си чел.\nАз съм разпределена за петък и знам, че входа е някъде зад Президенството, но откъде е точно - откъм караулите, където е бариерата или някъде отзад?\nот ivanov_p » 18 Мар 2015, 15:00\nПроверете пак, защото зад президентството беше преди много години, след това го преместиха в Мин. на правосъдието, което е отстрани на Нар. театър.\nот vilichka » 19 Мар 2015, 15:47\nМиналото лято все още беше зад президентството.\nРегистриран на: 15 Авг 2014, 10:11\nот marinov2011 » 19 Юни 2015, 20:47\nда кажа и за другите заблудени (като мен) - изпитът (юни месец) е в някаква остатъчна част на министерството, в двора на президентсвтото, където се помещава и ДА за българи в чужбина (там, където има 30-40 македонски граждани на опашка).\nИзпитът колкото е про-форма, толкова поне маааалко трябва да знаеш, а не да говориш, че съдебният контрол за законосъобразност се осъществявал от прокурора, който на всичкото отгоре не бил и страна в никой процес, но пък за негова сметка съдът си бил башка страна. Но пак се минаваше.\nот agents_group » 19 Юни 2015, 21:07\nЯ марш навън, няма ли за вас дискотеки и барчета бе, деца... На този изпит по мое време му викахме "Изпит по изразително четене" Мен ме накараха да прочета два члена от Закона за собствеността - чл. 92 и чл. 93 и един член от Наказателния кодекс - чл. 26 Впоследствие аз самият съм участвал като изпитващ и в общи линии правех същото - под секрет, когато се паднеше някоя колежка с едър бюст и дълбок изразителен глас, я карах да чете членове с по 12-13 алинеи\nот anita_mil » 08 Юли 2015, 20:33\nКолеги този месец на 16-ти или 17-ти Юли ще се явявам на изпит за правоспособност, но почнах много да се притеснявам понеже чух, че имало много скъсани и нещата били вече много затегнати. Имаше и слухове за колежка, която била скъсана понеже била с костюм и й казали че "много си повярвала". Моля ви тези от вас, които са били на изпит скоро (2015г. понеже повечето коментари са много по стари) , може ли да дадете някаква информация как протича изпита? Дават ли ти време да пишеш по изтеглените 3 въпроса? Много ли трябва да говориш? Общо взето някаква информация за самия изпит.